CELEX: 32015R1932
Language: bg
Date: 2015-10-26 00:00:00
Title: Регламент за изпълнение (ЕС) 2015/1932 на Комисията от 26 октомври 2015 година за временно прекратяване на подаването на заявления за лицензии за внос в рамките на тарифната квота, открита по силата на Регламент (ЕО) № 1918/2006 за маслиново масло с произход от Тунис до края на квотната 2015 година

28.10.2015   
            
            
               BG
            
            
               Официален вестник на Европейския съюз
            
            
               L 282/10
            
         РЕГЛАМЕНТ ЗА ИЗПЪЛНЕНИЕ (ЕС) 2015/1932 НА КОМИСИЯТА
   от 26 октомври 2015 година
   за временно прекратяване на подаването на заявления за лицензии за внос в рамките на тарифната квота, открита по силата на Регламент (ЕО) № 1918/2006 за маслиново масло с произход от Тунис до края на квотната 2015 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 1 и 3 от него,
   като има предвид, че:
   
               (1)
            
            
               С Регламент (ЕО) № 1918/2006 на Комисията (2) беше открита годишна тарифна квота за внос на необработено маслиново масло „virgin“, попадащо под кодове по КН 1509 10 10 и 1509 10 90, изцяло получено в Тунис и транспортирано директно от тази държава в Европейския съюз.
            
         
               (2)
            
            
               Количествата, за които се отнасят заявленията за лицензии за внос, подадени от 1 януари 2015 г. до 4 август 2015 г., са по-големи от годишното количество от 56 700 тона, определено в член 2, параграф 1 от Регламент (ЕО) № 1918/2006. С Регламент за изпълнение (ЕС) 2015/1371 на Комисията (3) е определен коефициент на разпределение за количествата, за които се отнасят подадените на 3 и 4 август 2015 г. заявления, и е временно прекратено подаването на нови заявления за месец август 2015 г. Целесъобразно е временно да се прекрати подаването на нови заявления до края на текущата квотна година.
            
         
               (3)
            
            
               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,
            
         ПРИЕ НАСТОЯЩИЯ РЕГЛАМЕНТ:
   Член 1
   Подаването на нови заявления за лицензии за внос за квотата, посочена в член 2, параграф 1 от Регламент (ЕО) № 1918/2006, се прекратява временно от 28 октомври 2015 г. до края на текущата квотна година.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 октомври 2015 година.
      
         
            За Комисията,
         
         
            от името на председателя,
         
         Jerzy PLEWA
         
            Генерален директор на генерална дирекция „Земеделие и развитие на селските райони“
         
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (ОВ L 365, 21.12.2006 г., стр. 84).
   
      (3)  Регламент за изпълнение (ЕС) 2015/1371 на Комисията от 7 август 2015 г. за определяне на коефициента на разпределение за количествата, за които се отнасят подадените от 3 до 4 август 2015 г. заявления за лицензии за внос в рамките на тарифната квота, открита по силата на Регламент (ЕО) № 1918/2006 за маслиново масло с произход от Тунис и за временно прекратяване на подаването на заявления за такива лицензии за месец август 2015 г. (ОВ L 211, 8.8.2015 г., стр. 32).